BODOLAND रादाब, Kokrajhar, December 6: बोसोरफ्रोमबो खुंबोबाय थानाय बादियै बे बोसोरावबो अख्रां The Sky नि बानजायनायाव बाक्सा जिल्लानि तामुलपुर सोरजिनि फुंखा बानगुरियाव सानसेनि हाबाफारिजों बाथि बुरखां दिन्थिगासे थुनफावथाइ बादायलायानायखौ खुंफुंनाय जायो  । जिल्लानि दाब दाब जायगानिफ्राय फैनानै फरासालिमा आरो हारिमुयारि आफादफोरनि गासै मोन 8 थुनफावथाइ हानजाया बाहागो लादोंमोन बे बादाययलायनायाव । बर’ हारिनि गेजेराव थुनफावथाइ दिन्थिनायखौ अरायबो फोथांनानै लाखिनाय थांखिजों आरो लाइमोनफोरखौ बेनि फारसे सांग्रांथि होनाय थांखिजों बोसोरफ्रोमबो खुंबोबाय थानाय बादियै बे बोसोरावबो अख्रां The Sky नि बानजायनायाव 5 थि बुरखां दिन्थिगासे थुनफावथाइ बादायलायनायखौ लानाय जायो आरो उननि समावबो लांबाय थागोन होनना मिथिहोयो एम.अख्रां बर’या ।